
שלום רב,
[bookmark: About]הנדון: בקשה לקבלת חוות דעת משפטית שיצאה בקשר לכינוס ישיבות מועצת רשות מקומית באמצעות היוועדות חזותית
סימוכין: בקשה מיום 10.6.20 והארכה מ 9.7.20  


הנני מתכבד להשיב על פנייתך שבסמך באופן חלקי על פי הפירוט כדלקמן:

בפנייתך שבסימוכין, ביקשת לפי חוק חופש המידע, התשנ"ח-1998 (להלן: "חוק חופש המידע"), לקבל את כל חוות הדעת שיצאו וכל כתבי בי-דין בעתירות שהוגשו בעניין כינוס ישיבות מועצה באמצעות היוועדות חזותית. לאחר בירור בקשתך, הריני להשיבך על פי הפירוט כדלקמן:

1. אשר לבקשתך לקבל את חוות הדעת המשפטיות שיצאו בנדון, אנו מצרפים בזאת את חוות דעת היועץ המשפטי של משרד הפנים שהועברה ביום 27.4.20 אל יו"ר איחוד המשפטנים בשלטון המקומי. 
2. על פי הידוע לנו, היועץ המשפטי לממשלה לא הוציא חוות דעת פומבית מטעמו בנדון.
3. אשר לבקשתך לקבל את כתבי בי-דין בעתירות שהוגשו בנדון, נציין כי התבקשנו על ידי בית המשפט להגיש את עמדתנו בשתי עתירות שהוגשו בעניין זה, האחת כנגד עיריית פתח תקווה עת"מ 29991-04-20 אורי אוהד ואח' נ' עיריית פתח תקוה ואח', והשנייה כנגד עיריית ירושלים עת"מ 37469-04-20 מפלגת התעוררות נגד משה ליאון ואח'. אנו מצרפים בזאת כתבי בי-דין שנוצרו בידנו והוגשו לבית המשפט בהליכים אלו, על נספחיהן. 
4. יובהר כי עתירות אלו הוגשו כנגד העיריות, ועמדתנו הוגשה כאמור בשלב מאוחר יותר בהתאם לבקשת בית המשפט. ככל שברצונך לקבל מסמכים נוספים מהליכים אלו במסגרת בקשת חופש מידע ובהתאם לסעיף 8(5) לחוק חופש המידע, הרי שעליך לפנות לעיריית פתח תקווה ולעיריית ירושלים.
5. הנני להודיעך כי לפי סעיף 17 לחוק חופש המידע יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.

